freelancerprofiel pers lies-engelen ' + dataBetaler.email + '
Freelance pers regio Geel
gemotiveerde freelancer die zin heeft om te werken Al hoe sportiewer - Motors - Windhoek Express
Tuesday, February 25th, 2020 13:29:51
Die Koreanse motorvervaardiger Hyundai het onlangs die nuwe Sport-weergawe van sy gewilde Tucson-middelslagsportnuts bekend gestel.
Die 7”-raakskerm waarop ritinligting en trukamerabeelde gesien, en al die kommunikasie- en klankinligting beheer kan word.
Binne is die kajuit soortgelyk aan die topmodel Elite in die Tucson-reeks en is goed afgewerk.
Hyundai het verlede week sy tweede generasie van Tucson se Sport-model bekend gestel. Foto's Quickpic.co.za
Beide enjins in die Sport-weergawe is mee getoor deur spesiale elektroniese sagteware van Chipbox te installeer.
Hyundai het verlede week sy tweede generasie van Tucson se Sport-model bekend gestel, 'n produk eie aan Hyundai Suid-Afrika.
Die vorige model is in 2017 bekend gestel en het die vervaardiger se H-kenteken gedra, maar dit het blykbaar nie die ringkoppe in Korea se goedkeuring gehad nie.
Terwyl aanvanklik beplan is om 500 modelle te bou, is daar uiteindelik 516 van hierdie spesiale modelle verkoop.
Die Tucson is 'n gewilde model van Hyundai wêreldwyd en is ook goed ontvang in SA waar dit onder meer met die Toyota RAV4, VW Tiguan, Mazda CX-5 en Ford se Kuga meeding.
Die vorige Sport was beskikbaar met 'n 6-spoedhandratkas asook 'n dubbelkoppelaar-outomaties, met die handrat wat gewilder was, sou verkope die maatstaf wees.
Vir die 2019 Sport bied Hyundai SA twee modelle, naamlik 'n 1.6 turbopetrol en 'n 2.0 liter-turbodiesel, beide slegs met outomatiese ratkaste wat krag deur die voorwiele dryf. Die 1.6-turbopetrol maak gebruik van 'n 7-spoeddubbelkoppelaar-weergawe wat ook met ratspane agter die stuur kan wissel, terwyl die diesel toegerus is met Hyundai se eie uitstekende 8-spoedoutokas.
Beide enjins in die Sport-weergawe is mee getoor deur spesiale elektroniese sagteware van Chipbox te installeer, asook met die gebruik van 'n versterker om die petrolpedaalreaksie vinniger te maak. Die gevolg is dat die 1.6-turbopetrol in die 2019-weergawe 150 kW en 300 Nm lewer teenoor die vorige model se 130 kW en 265 Nm piekkragte, terwyl 2019 se 2.0 liter-diesel 150 kW en 460 Nm uitskop vergeleke met die uitgaande model se 131 kW en 400 Nm.
Die resultaat op die pad is nogal dramaties, veral met die petrolweergawe wat die voorwiele maklik laat tol by wegtrek, danksy 'n uiters sensitiewe petrolpedaal. Plant jy egter die regtervoet, kan die stuurwring nogal pla waar dit veral deur die draaie tot effe stuurtraagheid kan lei.
Die nuwe Sport vertoon inderdaad aggressief sportief met prominente lugskorte voor, agter en langs die sye. Die voorste lugskort kry ook 'n addissionele lugsnoer wat prominent soos 'n onderlip na voor uitstaan.
Agter pryk twee dubbel uitlaatpype wat netjies in die agterste lugskort ingepas word.
Verder word die nuwe Sport toegerus met unieke groot, swart 19”-allooiwiele wat saam met die swart afwerking van die dak pragtig konstrasteer met die Sport se verskillende bakkleure. Die geheelbeeld bied 'n treffende en sportiewe voorkoms wat myns insiens tans die prys moet kry vir mooiste in die klas.
Binne is die kajuit soortgelyk aan die topmodel Elite in die Tucson-reeks en is goed afgewerk, luuks beklee en omvattend toegerus. Standaard toerusting sluit onder meer in elektroniese voorste sitplekke, panoramiese glasdak wat kan oopwip en skuif, spoedbeheer, 'n 7”-raakskerm waarop ritinligting en trukamerabeelde verskyn, en al die kommunikasie- en klankinligting beheer kan word. Verder kom die nuweling ook met LED-dagryliggies.
Die Tucson Sport se laeprofielbande is nie juis ideaal vir grondpaaie nie, maar ons rit op 'n modderige stuk grondpad was geensins ongemaklik of onstabiel nie, met die onderstel en veerstelsel wat die Sport padvas en stabiel laat hanteer het.
Op die uitdagende bekendstellingsroete gedurende 'n reënerige Kaapse wintersdag het die nuwe Sport lekker hanteer en besonder goeie paddinamika getoon.
Dit was egter tydens die platvoet-oopketel-sessies rondom die Killarney Internasionale Renbaan buite Kaapstad, waar die 2019 Tucsan Sportmodelle beïndruk het met goeie balans, uitstekende remme en lewendige verrigting.
Veral die 1.6-turbopetrolmodel wat maklik en vinnig deur die toerestrek hardloop, was 'n opwindende ervaring.
Teen net onder N$670 000 is die R2.0 Tucson Sport Turbodiesel my keuse as 'n sportiewe gesinswa, terwyl ek die 1.6 TGDI-petrol Tucson Sport teen om en by N$660 00 graag sal wil hê wanneer ek lus voel om deur die draaie te gaan speel.
Teen N$60 000 meer as die gewone Elite-modelle bied die nuwe Sport-modelle egter opwindende verrigting met 'n koppedraai-stylpakket. Sport-modelle bied steeds die standaard 7 jaar/200 000 km-waarborg, 7 jaar/150 000 km-padbystanddiens en 5 jaar/90 000 km-diensplan soos met die gewone modelle. Die eerste diens is op 5 000 km met 15 000 km-intervalle daarna.
26 minutes ago | Art and Entertainment